तेजस्वी यादव ने बिहार NDA को बताया बदजुबान लोगों का गैंग, कहा- पीठ पीछे खंजर लेकर...  
तेजस्वी यादव ने बिहार एनडीए पर साधा निशाना 
कहा- बिहार एनडीए बदजुबान लोगों का गैंग 
बीजेपी पर लगातार हमलावर हैं तेजस्वी यादव
बिहार के पूर्व उप मुख्यमंत्री और राजद नेता तेजस्वी यादव (Tejashwi Yadav) ने एनडीए पर निशाना साधते हुए उसे बदजुबान लोगों का गैंग करार दिया है. तेजस्वी यादव ने कहा कि बिहार में NDA बिना ज़मीर के बदजुबान लोगों का गैंग है. कभी वो उसे DNA की (यानि किसी और का ख़ून) गाली देते हैं तो कभी वो उसे बहती हवा सा कन्फ़्यूजिया गिरोह का सरगना. भगवान जाने ये कैसे अपने-अपने हाथों में पीठ पीछे ख़ंजर लिए एक-दूसरे की आंख में आंख डाल बनावटी बात करते होंगे? आपको बता दें कि तेजस्वी (Tejashwi Yadav) लगातार बीजेपी पर हमलावर तो हैं हीं, साथ ही बीजेपी के सहयोगी दलों पर भी निशाना साध रहे हैं. एक दिन पहले ही तेजस्वी यादव (Tejashwi Yadav) ने पीएम मोदी का वंदे मातरम वाला वीडियो ट्विटर पर शेयर कर कहा कि नीतीश कुमार ने क्या हाल बना लिया है. अब उन्हें घुटन नहीं होती है, क्योंकि अब जहरीले लोग उनके साथ हैं. 
तेजस्वी यादव (Tejashwi Yadav) ने दरभंगा में हुए पीएम मोदी की रैली का एक वीडियो शेयर किया है, जिसमें पीएम मोदी और सभी नेता वंदे मातरम का नारा लगाते दिख रहे हैं और हाथ ऊपर किए हुए हैं. मगर नीतीश कुमार उसी मंच पर चुपचाप बैठे नजर आ रहे हैं. तेजस्वी यादव (Tejashwi Yadav) ने ट्विटर पर लिखा- खाली मेरे चाचा पर विशेष नज़र बनाए रखिए. प्यारे नीतीश कुमार चाचा, आपने अपना क्या हाल बना लिया है. शायद अब घुटन नहीं होगी क्योंकि ज़हरीले लोग साथ जो हैं. इससे पहले असदुद्दीन ओवैसी ने भी इस वीडियो को शेयर किया था और अपने ट्विटर अकाउंट पर लिखा- ''क्या संघी और भक्त नीतीश कुमार को देशद्रोही कहेंगे?